Title: ระเบียบการท่าเรือแห่งประเทศไทย ว่าด้วยการออกบัตรอนุญาตผ่านเข้าออกเขตศุลกากร (ฉบับที่ 3) พ.ศ. 2559

ระเบียบการท่าเรือแห่งประเทศไทย

ระเบียบการท่าเรือแห่งประเทศไทย
ว่าด้วยการออกบัตรอนุญาตผ่านเข้าออกเขตศุลกากร
(ฉบับที่ ๓) พ.ศ. ๒๕๕๙[๑]

โดยที่เป็นการสมควรแก้ไขเพิ่มเติมระเบียบการท่าเรือแห่งประเทศไทย
ว่าด้วยการออกบัตรอนุญาตผ่านเข้าออกเขตศุลกากร พ.ศ. ๒๕๕๔
ให้มีความถูกต้องและเหมาะสมยิ่งขึ้น อาศัยอำนาจตามความในมาตรา ๙ (๓) มาตรา ๒๙
วรรคหนึ่ง (๑) และวรรคสอง แห่งพระราชบัญญัติการท่าเรือแห่งประเทศไทย
พ.ศ. ๒๔๙๔ ประกอบข้อ ๔ และข้อ ๑๓ ของระเบียบการท่าเรือแห่งประเทศไทย
ว่าด้วยการใช้ท่าเรือ บริการและความสะดวกต่าง ๆ พ.ศ. ๒๕๕๔
ผู้อำนวยการการท่าเรือแห่งประเทศไทย
ซึ่งได้รับมอบหมายจากคณะกรรมการการท่าเรือแห่งประเทศไทย
จึงให้วางระเบียบเพิ่มเติมไว้ ดังต่อไปนี้

ข้อ
๑  ระเบียบนี้เรียกว่า ระเบียบการท่าเรือแห่งประเทศไทย
ว่าด้วยการออกบัตรอนุญาตผ่านเข้าออกเขตศุลกากร (ฉบับที่ ๓) พ.ศ. ๒๕๕๙

ข้อ
๒  ให้ใช้ระเบียบนี้ตั้งแต่วันที่ ๑
ธันวาคม ๒๕๕๙ เป็นต้นไป

ข้อ
๓  ให้เพิ่มความต่อไปนี้เป็นข้อ ๘.๑.๑
ของระเบียบการท่าเรือแห่งประเทศไทยว่าด้วย การออกบัตรอนุญาตผ่านเข้าออกเขตศุลกากร
พ.ศ. ๒๕๕๔
๘.๑.๑ ในกรณีเร่งด่วน ให้ยื่นขออนุญาตฯ ที่จุดรับทำบัตรด่วน
สถานีตรวจสอบสินค้า ๓ (อาจณรงค์) โทรศัพท์ ๐-๒๒๖๙-๓๒๘๗
หรือสถานีตรวจสอบสินค้าฝั่งเขื่อนตะวันออก โทรศัพท์ ๐-๒๒๖๙-๓๕๕๔ หรือลานจอดรถ ๑๑
ไร่ ใกล้ทางเข้าสถานีตรวจสอบสินค้าฝั่งเขื่อนตะวันตก โทรศัพท์ ๐-๒๒๖๙-๓๘๕๐

ข้อ
๔  ให้เพิ่มความต่อไปนี้เป็นข้อ
๑๓.๑.๔ ของระเบียบการท่าเรือแห่งประเทศไทย ว่าด้วยการออกบัตรอนุญาตผ่านเข้าออกเขตศุลกากร
พ.ศ. ๒๕๕๔
๑๓.๑.๔ บัตรอนุญาตบุคคลระยะเวลา ๒ ปี ตามข้อ ๘.๑.๑ จำนวน ๔๐๐ บาท
(สี่ร้อยบาทถ้วน) ต่อคน

ข้อ
๕  ให้เพิ่มความต่อไปนี้เป็นข้อ
๑๓.๒.๔ ของระเบียบการท่าเรือแห่งประเทศไทย
ว่าด้วยการออกบัตรอนุญาตผ่านเข้าออกเขตศุลกากร พ.ศ. ๒๕๕๔
๑๓.๒.๔ บัตรอนุญาตรถระยะเวลา ๒ ปี ตามข้อ ๘.๑.๑ จำนวน ๔๐๐ บาท
(สี่ร้อยบาทถ้วน) ต่อคัน

ข้อ
๖  ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้
และมีอำนาจในการออกคำสั่ง ประกาศ หรือหลักปฏิบัติ
รวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด

ประกาศ ณ วันที่ ๒๕
ตุลาคม พ.ศ. ๒๕๕๙
เรือเอก สุทธินันท์
 หัตถวงษ์
ผู้อำนวยการการท่าเรือแห่งประเทศไทย

วิศนี/ปริยานุช/จัดทำ
๘ ธันวาคม ๒๕๕๙
ปริญสินีย์/ตรวจ
๓๐ ธันวาคม
๒๕๕๙

[๑] ราชกิจจานุเบกษา
เล่ม ๑๓๓/ตอนที่ ๑๐๘ ง/หน้า ๑/๑ ธันวาคม ๒๕๕๙